sinarproject/legisdata huggingface dataset:
Pertanyaan 81: TANAH ADAT ORANG ASLI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN HARUMAINI BIN HAJI OMAR (N07 BATANG KALI)
Jawapan oleh: Y.A.B. Dato' Menteri Besar

Y.B. TUAN HARUMAINI BIN HAJI OMAR

Berapakah jumlah perkampungan orang asli yang telah dan yang belum diwartakan?

Bagi yang belum diwartakan,berapa lama tempoh masa yang diperlukan untuk mewartakan sesuatu kawasan?

Y.A.B. Dato' Menteri Besar

Jumlah keseluruhan tanah KOA yang terlibat dalam proses pewartaan ialah sebanyak 75 tapak. Walau bagaimanapun, sehingga 30 Jun 2020 hanya 26 tapak yang telah selesai proses pewartaan seperti di dalam jadual yang dilampirkan.

Bagi 49 tapak masih lagi dalam proses pewartaan. Walau bagaimanapun, hanya 15 belas tapak yang dicadangkan untuk diwartakan memandangkan ia tidak terlibat pertindihan tanah dan isu lain.

b) Sekiranya kawasan Orang Asli yang dicadangkan untuk diwartakan tidak bertindih dengan Tanah Rizab Melayu, Tanah Rizab Hutan, tanah hakmilik dan hanya melibatkan penempatan sahaja, tempoh masa yang diperuntukkan adalah selama 180 hari. Ia termasuk tempoh masa proses perizapan tanah sehingga kelulusan Majlis Mesyuarat Kerajaan Negeri (MMKN) (60 hari), tempoh masa proses permintaan ukur sehingga pengeluaran Pelan Warta (90 hari) dan tempoh masa proses pewartaan dan Warta Kerajaan Negeri (30 hari).